open-index/open-wikipedia-markdown huggingface dataset:
Tunturilitukka

**Tunturilitukka** (*Cardamine bellidifolia*) on monivuotinen kasvilaji litukoiden suvussa.

Tunturilitukka kasvaa kolmesta kymmeneen senttimetriä korkeaksi. Lehdet muodostavat tiheän tyviruusukkeen ja varsi on tavallisesti lehdetön. Ruusukkeen lehdet ovat pitkäruotisia, ehyt- ja pyöreähkölapaisia. Kukissa on neljästä viiteen millimetriä pitkät valkoiset terälehdet. Hedelmät ovat hoikkia ja pystyjä lituja, joiden pituus on enintään kolme senttimetriä.

Tunturilitukkaa esiintyy Suomessa harvinaisena Lapin pohjoisosassa. Se kasvaa enimmäkseen tuntureiden yläosissa ja on kalkinsuosija.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.
Norman Nato

**Norman Nato** (s. 8. heinäkuuta 1992 Cannes) on ranskalainen moottoriurheilija. 

## Ura
Nato aloitti kilpailemisen kartingissa kuusivuotiaana. Vuonna 2009 hän voitti Ranskan KZ2-luokan mestaruuden. Vuonna 2010 Nato kilpaili Ranskan F4 Eurocup 1.6 -luokassa sijoittuen sarjan toiseksi. Vuonna 2011 Nato kilpaili Eurocup Formula Renault- ja Formula Renault NEC -sarjoissa vaihtelevalla menestyksellä. Vuonna 2012 Nato jatkoi Eurocup Formula Renault -sarjassa voittaen yhden kilpailun sijoittuen sarjan neljänneksi. Hän kilpaili myös Formula Renault Alps-sarjassa samana vuonna sijoittuen sarjan toiseksi. Vuonna 2013 Nato kilpaili Formula Renault 3.5 -luokassa. Hän saavutti yhden paalupaikan ja keräten 33 pistettä sijoittuen loppupisteissä 13:nneksi. Vuonna 2014 Nato jatkoi samassa sarjassa saavuttaen yhden paalupaikan ja kaksi voittoa sijoittuen sarjan seitsemänneksi.

Vuonna 2015 Nato kilpaili GP2-sarjassa ajaen Arden International -tallissa. Hän saavutti 20 pistettä ja sijoittui sarjan 18:nneksi. Vuonna 2016 Nato jatkoi GP2-sarjassa Racing Engineering -tallin kuljettajana. Nato voitti kauden avauskilpailun Espanjassa ja Italian sprinttikilpailun. Nato keräsi kauden aikana 136 pistettä ja oli kuljettajien pisteissä viides. Nato jatkoi vuonna 2017 Formula 2 -sarjassa tehden paluun Arden-talliin.

## GP2-tulokset

## Formula 2 -tulokset

## Lähteet

## Aiheesta muualla
*Naton viralliset kotisivut 
*Nato Driver Database -sivustolla
Helminukkajäkkärä

**Helminukkajäkkärä** (*Anaphalis margaritacea*) on monivuotinen mykerökukkainen kasvilaji nukkajäkkäröiden suvussa. Sitä esiintyy Pohjois-Amerikassa ja Koillis-Aasiassa. Lajia myös viljellään koristekasvina.

Helminukkajäkkärä kasvaa 40–80 senttimetriä korkeaksi. Varsi on jäykän pystykasvuinen, haaraton ja vaaleanharmaanukkainen. Lehdet kasvavat tiheästi ja kierteisesti, ne ovat ruodittomia. Lehtilavat ovat 6–12 senttimetriä pitkiä, kapean suikeita ja kolmisuonisia. Lehtien yläpuoli on ensin nukkainen, mutta kaljuuntuva; alapuoli on pysyvästi nukkainen. Mykeröt kasvavat tiheinä huiskiloina varren latvassa. Mykeröä ympäröi noin yhden senttimetrin levyinen kiiltävän helmenvalkoinen kehto, joka koostuu useana rivinä kasvavista kalvomaisista suomuista. Laji on kaksikotinen, mykeröissä on hedekukkia ja emikukkia. Kukkien teriö on kellertävä, emikukilla rihmamaisen torvimainen ja hedekukilla leveämmän torvimainen.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
*Suomen Lajitietokeskus: Helminukkajäkkärä (''Anaphalis margaritacea'')
*ITIS: ''Anaphalis margaritacea'' 
*United States Department of Agriculture (USDA): ''Anaphalis margaritacea'' 
*Flora of China: ''Anaphalis margaritacea'' 
*Dr. Duke's Phytochemical and Ethnobotanical Databases: ''Anaphalis margaritacea''
Lumijäkkärä

**Lumijäkkärä** (*Gnaphalium supinum*) on monivuotinen mykerökukkainen kasvilaji jäkkäröiden suvussa.

Lumijäkkärä on hento ruohokasvi, joka kasvaa kolmesta kahteentoista senttimetriä korkeaksi. Varsi on haaraton, ohut, tiheäkarvainen, tavallisesti kaareva tai mutkainen. Lehtilavat ovat yhdestä kahteen millimetriä leveitä, lähes tasasoukkia ja tiheäkarvaisia. Kukinto on lyhyt, tiheä, tähkämäinen tai pallomainen mykeröstö. Mykeröitä on enintään kymmenen kappaletta.

Lumijäkkärää esiintyy Suomessa Lapin pohjoisosassa. Se kasvaa tunturipaljakalla ja metsävyöhykkeen yläosassa.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
*Kasviatlas: Lumijäkkärän (''Omalotheca supina'') levinneisyys Suomessa.
*ITIS: ''Omalotheca supina'' 
*Flora of China: ''Gnaphalium supinum''
Norjanjäkkärä

**Norjanjäkkärä** (*Gnaphalium norvegicum*) on monivuotinen mykerökukkainen kasvilaji jäkkäröiden suvussa.

## Ulkonäkö ja koko
Norjanjäkkärä kasvaa 15–30 senttimetriä korkeaksi. Se muistuttaa ahojäkkärää (*Gnaphalium sylvaticum*), mutta siihen verrattuna norjanjäkkärällä on vähemmän lehtiä, jotka ovat enimmäkseen suikealapaisia tai puikealapaisia ja leveämpiä. Lehtilavat ovat päältä tiheämmin karvaisia kuin ahojäkkärällä ja ne ovat ylimpiä lukuun ottamatta kolmisuonisia, ahojäkkärällä kaikki yksisuonisia. Norjanjäkkärän kukintona on lukuisista pienistä mykeröistä koostuva mykeröstö varren latvassa. Mykeröstö on tiheä ja usein alle neljäsosan varren pitudesta. Kasvi kukkii heinäkuulta elokuulle.

## Esiintyminen
Norjanjäkkärää esiintyy Suomessa pohjoisosassa: Kainuussa, Oulun Pohjanmaalla, Koillismaalla ja Lapissa. Se kasvaa metsävyöhykkeestä tunturipaljakalle esimerkiksi puronvarsilla, jokivarsilla, rehevissä metsissä, korvissa, pajuviidoissa, niityillä ja lumimailla.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Luontoportti: Norjanjäkkärä (''Omalotheca norvegica'')
Ann-Marie Hepler

**Ann-Marie Hepler** (s. 8. huhtikuuta 1996 Majuro) on marshallinsaarelainen uimari. Hän kilpaili vuoden 2012 kesäolympialaisissa Lontoossa ja jäi siellä naisten 50 metrin vapaauinnissa 50. sijalle.

## Lähteet
Bharat Ratna

**Bharat Ratna** () eli **Intian jalokivi** on Intian korkein siviilikunniamerkki, joka annetaan ansioituneelle korkeatasoiselle valtiomiehelle, taiteilijalle, kirjailijalle tai tiedemiehelle. Sitä on jaettu vuodesta 1954 alkaen. Vuodesta 2011 lähtien se on voitu myöntää myös urheilijalle. Se voidaan vuosittain jakaa korkeintaan kolmelle henkilölle.

Intian sisäministeriön mukaan mihinkään ei ole erikseen kirjattu, että kunniamerkkiä voidaan myöntää vain Intian kansalaisille. Tähän asti sen onkin saanut kaksi ei-intialaista, Abdul Ghaffar Khan ja Nelson Mandela, sekä Intian kansalaisuuden saanut Anjezë Gonxhe Bojaxhiu. Ainoa kirjaus on, että saaja voi olla kuka tahansa "rotuun, ammattiin, asemaan tai sukupuoleen katsomatta". Kunniamerkin saaminen ei oikeuta minkään tietyn tittelin tai arvonimen käyttöön, eikä saajille myönnetä kunniamerkin yhteydessä minkään näköistä rahallista palkintoa..

Kunniamerkkiä jaetaan vain yhdessä luokassa:

*  nauha

## Kunniamerkin saajat

## Lähteet
Isopyrstöhaukka

**Isopyrstöhaukka** (*Megatriorchis doriae*) on haukkojen heimoon kuuluva lintu. Se on sukunsa *Megatriorchis* ainoa jäsen. Sitä tavataan Indonesiassa ja Papua-Uusi-Guineassa, joissa se on kotoperäinen. Siitä on kirjattuja havaintoja harvoin. Vaikka sen esiintymisalue on laajahko eikä se ole välittömän häviämisen uhassa, sen populaatio on jokseenkin nopeasti pienenemässä.

Sen elinpiiriä ovat subtrooppiset ja trooppiset kosteat alavat metsät pääasiassa merenpinnan tasossa, mutta joskus sitä tavataan jopa 1&nbsp;400 metrin korkeudessa.Se on metsissä elävä laji, mutta on tavattu myös mangrovemetsissä ja puolivihannissa metsissä.

## Lähteet
Anders Collin

**Anders Collin** (25. joulukuuta 1754 – 23. joulukuuta 1830) oli ruotsalainen mystikko. Hän oli Tukholmassa toimiva sukankutojakisälli, mutta myöhemmin hän sai häntä arvostaneelta Kaarle-herttualta hovikirjastonhoitajan arvon. Hän kannatti aluksi Tolstadiuksen, sitten Jakob Böhmen mystiikkaa. Hän piti konventikkeleja eli kokouksia, joissa hän esitti vaatimuksia siveelliseen puhtauteen ja esivallalle osoitettuun kuuliaisuuteen. Hän pyrki estämään aatesuuntauksen piirissä esiintyvää separatismia. Hänestä tuli Suomessa Pohjanmaalla sekä Ruotsissa olevien kannattajiensa eli colliaanien (collinien) johtaja.

Collinin puoliso oli vuodesta 1784 Maria Loretta Ihre.

## Lähteet
Niilinmedestäjä

**Niilinmedestäjä** (*Hedydipna metallica*) on medestäjiin kuuluva varpuslintu.

## Tuntomerkit

Niilinmedestäjä on 9–10 senttimetriä pitkä. Koiraalla on 4,5–6,5 senttimetriä pitkät pyrstöjouhet ja pesimäaikana vihreänkiiltoinen yläpuoli, musta rinta ja keltainen vatsa. Naaraalla on harmaanruskea yläpuoli ja vaaleankeltainen alapuoli ja silmäkulmanjuova.

## Levinneisyys
Niilinmedestäjää tavataan Egyptissä, Itä-Afrikan pohjoisosissa ja Arabian niemimaalla.

## Lähteet
ACR

**Adaptive Combat Rifle** (ACR) on rynnäkkökivääri, jonka on suunnitellut Magpul Industries. Asetta valmistavat Remington Arms ja Bushmaster.
Vain elämää jatkuu

**Vain elämää jatkuu** on televisiosarjan *[[Vain elämää (televisiosarja)|Vain elämää]]* pohjalta 21. joulukuuta 2012 julkaistu kokoelmalevy. Se on jatkoa 16. marraskuuta 2012 julkaistulle kokoelmalle, joka sisälsi muut ohjelmassa esitetyt kappaleet. Kokoelmaa oli tilattu jo ennakkoon triplaplatinalevyyn oikeuttavat 75&nbsp;000 kappaletta. Kokoelmaa on myyty yli 85&nbsp;000 kappaletta. Kokoelma nousi julkaisunsa jälkeen Suomen virallisen albumilistan kahdeksanneksi, mutta jo seuraavalla viikolla se nousi listan kärkeen, jossa se vietti seuraavat kuusi viikkoa. Yhteensä kokoelma oli albumilistalla 20 viikkoa. Lisäksi levy oli Mid-price -listan ykkösenä 7 viikkoa ja yhteensä listaviikkoja kertyi 19.

## Kappaleet

## Kokoelman kappaleet listoilla

## Lähteet
Tobias Viklund

**Tobias Viklund** (s. 8. toukokuuta 1986 Kramfors, Ruotsi) on ruotsalainen jääkiekkopuolustaja, joka edustaa KHL-seura HK Spartak Moskovaa. Kotimaassaan Viklund on edustanut Elitserienissä Modoa, Skellfteå AIK:ta, Frölundaa ja AIK:ta.  Hänen vahvuuksiin kuuluu aggressiivisuus, intensiteetti, kahden suunnan pelaaminen, laukaus, luistelu ja ruuhkatilanteisiin meneminen.

## Ura
### Seuraura
Viklundin kasvattajaseura on Kramfors-Alliansen, jossa hän pelasi ensimmäiset miesten pelinsä jo 14-vuotiaana Ruotsin I-divisioonassa kaudella 2000–2001, jolloin Viklund pelasi siellä kaksi ottelua. Seuraavalla kaudella 2001–2002 hän pelasi 21 I-divisioonaottelua. Kaudeksi 2002–2003 Viklund siirtyi MODO Hockeyn junioreihin. Hän voitti siellä J18 Allsvenskanin hopeaa vuonna 2003 ja J20 SuperElitin mestaruuden vuonna 2004. Viklund teki lokakuussa 2004 kolmivuotisen Elitserien-sopimuksen MODOn kanssa. Hän debytoi Elitserienissä kaudella 2004–2005, jolloin Viklund pelasi siellä 29 runkosarjaottelua jääden niissä ilman tehopisteitä. Hän pelasi kauden aikana miesten pelejä myös neljän Allsvenskan-ottelun verran lainalla Tegs SK:ssa.

Kausi 2005–2006 oli Viklundin ensimmäinen kokonainen Elitserienissä ja se toi hänelle 46 runkosarja- ja viidessä playoff-ottelussa kahdeksan syöttöpistettä. Seuraava kausi 2006–2007 Viklundilla päättyi Ruotsin-mestaruuteen. Vuodet 2007–2009 hän pelasi Skellefteå AIK:n riveissä ja kaudeksi 2009–2010 Viklund siirtyi kaksivuotisella sopimuksella Frölunda HC:hen, jossa hän teki Elitserienin yhden kauden piste-ennätyksensä tehoilla 4+8=12.

Kaudeksi 2011–2012 Viklund siirtyi kaksivuotisella sopimuksella AIK IF:ään. Hän oli kahden kauden ajan AIK:n parhaimpia puolustajia ja allekirjoitti keväällä 2013 kaksivuotisen sopimuksen venäläisen KHL-seura Avtomobilist Jekaterinburgin kanssa.

### Maajoukkueura
Viklund pelasi alle 20-vuotiaiden MM-kilpailuissa vuonna 2006 ja alle 18-vuotiaiden MM-kilpailuissa vuonna 2004. Ruotsin A-maajoukkueessa hän on pelannut lähinnä Euro Hockey Tour -tasolla yhteensä 29 ottelua tehopistein 1+3=4. Viklund teki A-maajoukkuedebyyttinsä jo 19-vuotiaana kaudella 2005–2006.

## Tilastot

## Lähteet
*
*
*

### Viitteet
Idiootti (täsmennyssivu)

**Idiootti** voi tarkoittaa:
*idiootti, haukkumasana, aiemmin myös lääketieteellinen diagnoosi
*''Idiootti'', Fjodor Dostojevskin romaani
*''Idiootti'', edellisen pohjalta tehty elokuva
*''Idiootti'', Zen Cafen musiikkialbumi
* Idiootti, suomalainen kirjankustantamo

## Katso myös
* hyödyllinen idiootti, poliittisen kielenkäytön käsite
Salonoja

**Salonoja** on sukunimi, joka on muun muassa seuraavilla suomalaisilla henkilöillä:

*Erkki Salonoja (1917–1987), liikemies ja kauppaneuvos
*Jaakko Salonoja (1933–2020), kuuluttaja ja juontaja
*Jussi Salonoja (s. 1976), liikemies ja sijoittaja
Cines

**Società Italiana Cines** on italialainen elokuvayhtiö, joka tuottaa ja levittää elokuvia. Nykyinen Cines perustettiin 2006, mutta alkuperäinen elokuvayhtiö perustettiin 1906. Cines oli merkittävä mykkäelokuvien tuottaja, mutta yritys kaatui 1935, kun sen studiot tuhoutuivat tulipalossa. Cines on perustettu tämän jälkeen kolme kertaa uudestaan.

## Historia
### Alkuperäinen Cines
Cinesin perusti 1906 italialaisen mykkäelokuvan pioneeri Filoteo Alberini, joka sai tukea Banco di Romalta. Cines aloitti matkimalla ranskalaista Pathé-yritystä mutta erikoistui siten historiallisten elokuvien ja pukudraamojen tekemiseen. Mario Caserini ja Enrico Guazzoni olivat Cinesin ensimmäiset merkittävät ohjaajat. Sillä oli oma studionsa Roomassa, mutta yritys valmisti elokuvien lisäksi filmimateriaalia Padovassa.

Cines liittyi 1919 Unione Cinematografica Italiana -konsortioon, joka perustettiin vastauksena Italian elokuvan ensimmäisen maailmansodan jälkeiseen kriisiin. UCI kaatui kuitenkin 1924, ja Cinesin studiot siirtyivät 1929 Stefano Pittalugan omistamalle Cines-Pittalugalle, joka teki ensimmäisen Italiassa tuotetun äänielokuvan, *[[La canzone dell’amore]]n* (1930). Pittaluga kuoli 1931, ja Cines-Pittalugan omistajaksi tuli pankkiiri Ludovico Toeplitz, joka valitsi Emilio Cecchin yrityksen tuotantojohtajaksi.

Valtion omistama IRI-holdingyhtiö järjesti Cinesin uudestaan 1935. Elokuvien levityksestä vastannut haara meni valtion omistamalle ENIC:lle ja studio ja tuotantopuoli Carlo Roncoronin omistamalle Cines-SAISC:lle. Cinesin studiot paloivat 1935, ja yhtiö lopetti toimintansa.

### Myöhemmät yritykset
Luigi Freddi perusti Cinesin uudelleen 1941, ja se tuotti muun muassa Luigi Chiarinin, Carmine Gallonen, Alessandro Blasettin, Mario Camerinin ja Roberto Rossellinin elokuvia. Cinesin toimitilat siirrettiin Saksan valtauksen aikana tilapäisesti Venetsiaan. Yritys laitettiin 1945 selvitystilaan, mutta se palasi vuonna 1949. Cines tuotti jälleen elokuvia, joista merkittävimpiä olivat Pietro Germin ja Luigi Zampan ohjaustyöt. Pahasti velkaantunut Cines lopetti jälleen toimintansa vuonna 1957.

Cines syntyi uudelleen 2006 sata vuotta alkuperäisen yrityksen perustamisen jälkeen. Cinesia oli perustamassa kustannusyhtiö Persiani Editore. Uuden Cinesin taiteellinen johtajuus annettiin teatteriohjaaja Leonardo Bragaglialle.

## Lähteet
* 

### Viitteet

## Aiheesta muualla
*Cinesin verkkosivut
Väärä vala

**Väärä vala** eli perätön lausuma tuomioistuimessa tarkoittaa sitä, että ihminen valehtelee oikeudenkäynnissä siten, että teolla on vaikutusta oikeudenkäynnin lopputulokseen – tai tähän väärään valaan syyllistyvä ainakin pyrkii. Todistajan on oikeussalissa annettava todistajanvala: Hänen on vannottava, että hän kertoo asiassa totuuden. Hän siis vannoo, että ei salaa tai jätä pois tietoa tai lisää jotakin, joka ei ole totta. Suomen rikoslaissa väärä vala eli perätön lausuma on rangaistava teko.

## Lähteet
Isänmaan puolesta

**Isänmaan puolesta** on seuraavien teosten nimi:

* *[[Isänmaan puolesta (televisiosarja)|Isänmaan puolesta]]* (*Homeland*), televisiosarja vuodelta 2011
* *[[Isänmaan puolesta (vuoden 1915 elokuva)|Isänmaan puolesta]]* (*Pro Patria*), August Blomin ohjaama elokuva vuodelta 1915
* *[[Isänmaan puolesta (vuoden 1933 elokuva)|Isänmaan puolesta]]* (*La bataille*), Nicolas Farkasin ohjaama elokuva vuodelta 1933
* *[[Isänmaan puolesta (vuoden 1988 elokuva)|Isänmaan puolesta]]* (*For Queen and Country*), Martin Stellmanin ohjaama elokuva vuodelta 1988
* *[[Isänmaan puolesta 1939–1945]]*, Tarmo Metsälän kirja vuodelta 2002
* *[[Isänmaan puolesta – jääkäriliikkeen ja jääkärien historia]]*, Jarkko Kempin kirja vuodelta 2011.
Arvid Forbus

**Arvid Forbus**, e. *Forbes* (15. kesäkuuta 1598 Porvoo – 29. toukokuuta 1665 Stettin) oli Suomessa syntynyt aatelinen kenraali, vapaaherra ja valtaneuvos. Ånäsin kartanossa syntynyt Forbus kuului Skotlannista lähtöisin olleeseen Forbesin sukuun.

Forbus palveli aluksi Creutzin rykmentissä ja myöhemmin Porin rykmentissä, jonka kanssa osallistui Kolmikymmenvuotisessa sodassa muun muassa Wolgastin kaupungin piiritykseen Etu-Pommerissa. Vuonna 1635 Forbus liittyi Bernhard Weimarin joukkoihin ja oli kolme vuotta myöhemmin mukana Rheinfeldenin taistelussa, joka päättyi Weimarin murskavoittoon. 

Taistelussa saavutetun voiton jälkeen 1638 Forbus aateloitiin yhdessä veljensä Mattiaksen kanssa. Forbus korotettiin Kokemäen nimelliseksi vapaaherraksi 1652. Vuonna 1658 hänet ylennettiin kenraaliksi.

Heinäkuussa 1639 Forbus avioitui Turussa Henrik Yrjänänpoika Hornin lesken Margareta Boijen kanssa. Vuodesta 1641 lähtien hän toimi yli vuosikymmenen ajan sotilashallintotehtävissä Pommerissa, ensin Stettinissä ja sen jälkeen Stralsundin kaupungissa. Vuonna 1648 Forbus nimitettiin Pommerin varakuvernööriksi. Hän palasi jälleen Ruotsiin vuonna 1653 hoitamaan valtaneuvoksen tehtäviä. Kaarle X Kustaan Tanskan sodan aikana Forbus toimi hallinnollisissa tehtävissä Etelä-Ruotsissa. 

Forbusin läänityksiin kuului useita kartanoita ja linnoja sekä Suomessa, Ruotsissa että Pommerissa. Suomessa hänen omistuksessaan oli muun muassa Kokemäenkartano, jonka paronin arvo hänelle annettiin 1652 sekä Jackarbyn kartano Porvoossa. Lisäksi Forbus sai läänityksekseen koko Artjärven pitäjän.

Arvid Forbus kuoli Stettinissä vuonna 1665. Hänet on puolisoineen haudattu Tukholmaan Riddarholmenin kirkkoon Forbus- ja De la Gardie -sukujen hautakappeliin. 

## Lähteet
*Svenskt biografiskt lexikon

### Viitteet
Carl Magnus Creutz

**Carl Magnus Creutz** (10. syyskuuta 1821 Pernaja – 20. maaliskuuta 1893 Pernaja) oli suomalainen kreivi, kuvernööri ja historiantutkija.

## Henkilöhistoria
Creutz väitteli filosofian tohtoriksi 1850. Hän oli Tammikuun valiokunnan jäsen 1862, vaikka olikin vastustanut valiokunnan asettamista. Hän oli sukunsa edustajana aatelissäädyssä valtiopäivillä 1863–1864 ja 1867. Hän oli yksi aatelissäädyn tärkeimmistä edustajista, vuosina 1863–1864 aatelissäädyn varapuhemies ja 1867 säätyjen perustuslakivaliokunnan puheenjohtaja. Creutz kannatti aatelin erioikeuksien purkamista. Vuosina 1866–1889 hän oli Turun läänin kuvernööri. Creutz hoiti vuodesta 1851 alkaen Pernajassa sijaitsevaa Malmgårdin kartanoa, joka on kuulunut Creutzin suvulle vuodesta 1614, ja rakennutti sinne 1880–1885 näyttävän linnarakennuksen. Creutz oli yksi Suomen historiallisen seuran perustajajäseniä vuonna 1875.

Carl Magnus Creutzin isä oli kreivi, juristi, tilanomistaja ja Porvoon valtiopäivien jäsen Karl Gustaf Creutz. Tilanomistaja, valtiopäivämies Gustaf Filip Creutz oli Carl Magnus Creutzin ja tämän puolison Hortensia Eugenia Morsingin poika. 

## Teoksia
**Anjalaförbundet*, 1848 (salanimellä Maunu Malmanen)
**De initiis monasterii Vallis Gratiæ*, 1849 (väitöskirja)
**Birgittiner klostret i Nådendal: historiskt utkast*, 1850

## Lähteet
Montrealin olympiaboikotti

**Montrealin olympiaboikotissa** 30 Afrikan maata jättäytyi pois Montrealin olympialaisista vastalauseeksi Uudelle-Seelannille, joka oli pelannut rugbyotteluita  Etelä-Afrikan kanssa. Kyseessä oli ensimmäinen toteutunut olympialaisten suurboikotti.

## Lähteet
Ernest Johann Creutz

**Ernest Johann Creutz** vanhempi (20. toukokuuta 1619 –  24. helmikuuta 1684 Turku) oli suomalainen valtaneuvos, maaherra ja Turun hovioikeuden presidentti. Hänen poikansa oli valtioneuvos Ernst Johan Creutz nuorempi ja veljensä niin ikään maaherrana toiminut amiraali Lorentz Creutz.

Ernest Johann Creutz oli vuosina 1652–1666 Uudenmaan ja Hämeen läänin maaherra sekä vuonna 1666 lyhytaikaisesti Turun ja Porin läänin maaherra Erik von der Linden kuoltua. Hän siirtyi 1667 Ruotsin Västmanlandiin. Creutz nimitettiin valtaneuvokseksi ja Turun hovioikeuden presidentiksi vuonna 1674. Hän ajoi reduktiota ja puolusti Suomen etuja. Creutz omisti Siuntiossa sijaitsevan Sjundbyn kartanolinnan.

## Lähteet

## Aiheesta muualla
*Svenskt biografiskt lexikon
Ernst Johan Creutz

**Ernst Johan [[Creutz]]** (12. helmikuuta 1675 Turku – 3. huhtikuuta 1742 Kristineholm) oli suomalainen valtaneuvos (1727–1739) ja maaherra, joka sai kreivin arvon 1731.

Creutzin vanhemmat olivat valtaneuvos, vapaaherra Ernst Johan Creutz ja Maria Silfverhjelm. Hän opiskeli Turussa ja työskenteli ensin Tukholmassa hovissa, sitten laamannina Linköpingissa ja Hallandissa 1718–1721. Vuonna 1721 hänestä tuli Itä-Götanmaan maaherra. Creutz oli ollut mukana valmistelemassa uutta hallitusmuotoa jo 1719–1721. Vuonna 1727 hän tuli myssypuolueen edustajana valtaneuvostoon, mutta hänet erotettiin 1739 hattujen päästyä valtaan.

1735–1739 Creutz toimi Turun akatemian kanslerina.

Creutzin puoliso vuodesta 1711 oli vapaaherratar Ebba Margareta Barnér (k. 1736).

## Lähteet

## Aiheesta muualla
*Lappalainen, Mirkka: *Suku, valta, suurvalta. Creutzit 1600-luvun Ruotsissa ja Suomessa.* (WSOY, 2005) 
* Viitattu 10.1.2013.
*Svenskt biografiskt lexikon (ruotsiksi) (Viitattu 10.1.2013)
MTV Katsomo+ ja kanavapaketti viihde ja urheilu

**MTV Katsomo+ ja kanavapaketti viihde ja urheilu** (aiemmin **C More Total**, **MTV Total**, **MTV3 Total** ja **MTV3 Kanavapaketti**) on Suomessa toimiva maksullinen kanavapaketti, johon kuuluu Suomessa tällä hetkellä 16 kanavaa.

## Nykytila
Nykyisistä 16 kanavasta lähes kaikki toimivat MTV-brändin alla, lukuun ottamatta SF-Kanalenia. Näistä kanavista 3 on elokuva- ja sarjasisältöön keskittyviä, 12 urheilukanavia ja 1 lastenkanava.    
 
## Nimen ja brändin historia

Kanavapaketti aloitti toiminnan vuonna 2006 nimellä MTV3 Kanavapaketti. Vuonna 2012 nimeksi vaihdettiin MTV3 Total, jonka rinnalle tuli myyntiin myös MTV3 Sport-paketti, johon sisältyi pelkät urheilukanavat. Vuosina 2013–2017 kanavapaketti toimi nimellä MTV Total, kunnes kaikki kanavat yhdenmukaistettiin C More-brändin alle.

## Kanavien historia
Aluksi MTV3 Kanavapaketissa oli 4 kanavaa, jotka olivat MTV3 Max, MTV3 Leffa, MTV3 Fakta ja Subtv Juniori. Vuonna 2007 digitaalisiin tv-lähetyksiin siirryttäessä MTV3 Leffa muutettiin Subtv-brändin alle. Tammikuussa 2008 Subtv-brändin alla toimineet kanavat päivitettiin uuden Sub-brändin alle.  Maaliskuussa 2008 kanavapakettiin lisättiin 3 uutta kanavaa: MTV3 Scifi, MTV3 Sarja ja MTV3 AVA. Kun AVA muuttui ilmaiskanavaksi vuonna 2011, sen korvasi MTV3 Komedia. Lisäksi Canal+ kanavat lisättiin kanavapaketin valikoimaan. Lokakuussa 2012 kanavapaketin nimenvaihdon yhteydessä MTV3 Scifi lakkautettiin ja korvattiin uudella MTV3 Fakta XL-kanavalla. Lisäksi markkinoille tuotiin 2 uutta pelkästään urheiluun keskittyvää MTV3 Sport-kanavaa sekä Canal+-kanavat muuttuivat C More-nimisiksi. Myös Subtv-brändin alla toimineet kanavat siirrettiin MTV3-brändin alle. Vuoden 2013 uudistuksessa kanavien nimistä poistettiin numero 3. Maaliskuun 2014 lopussa MTV Fakta XL, MTV Sarja ja MTV Komedia lakkautettiin. MTV Fakta ja MTV Leffa lakkautettiin vuonna 2016. Viimeisin merkittävä uudistus tapahtui Vuonna 2017, kun kaikki kanavat siirtyivät C More-brändin alle. Nykyään pakettiin kuuluu 10 kanavaa.

## Lähteet
Ernst Juhana Creutz

**Ernst Juhana Creutz** voi tarkoittaa seuraavia henkilöitä:

* Ernest Johann Creutz (1619–1684), Turun hovioikeuden presidentti
* Ernst Johan Creutz (1675–1742), Turun akatemian kansleri
Kehtokatkero

**Kehtokatkero** (*Gentianella aurea*) on yksivuotinen kasvilaji ripsikatkeroiden eli ketokatkeroiden suvussa. Sen on kuvannut ensimmäisen kerran Carl von Linné nimellä *Gentiana aurea*.

Kehtokatkero kasvaa viidestä 20:een senttimetriä korkeaksi. Sen varsi haaroo tyvestä kaarevin haaroin. Lehdistä aluslehdet ovat lyhytruotisia ja vastapuikeita, ylemmät soikeita. Kukat ovat pienehköjä, perättömiä tai lyhytperäisiä ja kasvavat mykerömäisinä ryhminä varren ja ylempien haarojen latvassa. Teriö on neli- tai viisiliuskainen, kalpean sinipunainen. Teriöntorvi on ripsetön, mikä erottaa lajin hentokatkerosta, horkkakatkerosta, ketokatkerosta ja rantakatkerosta.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.
Mestarien liigan kauden 2012–2013 pudotuspelit

Jalkapallon **Mestarien liigan kauden 2012–2013 pudotuspelit** pelattiin 12. helmikuuta – 25. toukokuuta 2013. Pudotuspelien kaikki ottelut pelataan kaksiosaisina, paitsi loppuottelu, joka pelataan yksiosaisena Wembley Stadiumilla, Lontoossa.

## Ohjelma

Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.

## Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.

Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.

## Joukkueet

## Pudotuspelikaavio

## Neljännesvälierät
Neljännesvälieräparien arvonta suoritettiin 20. joulukuuta 2012. Ensimmäiset osaottelut pelattiin 12., 13., 19. ja 20. helmikuuta 2013. Toiset osaottelut pelattiin 5., 6., 12. ja 13. maaliskuuta 2013.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut















### Toiset osaottelut















## Puolivälierät
Puolivälieräparien arvonta suoritettiin 15. maaliskuuta 2013. Ensimmäiset osaottelut pelattiin 2. ja 3. huhtikuuta 2013. Toiset osaottelut pelattiin 9. ja 10. huhtikuuta 2013.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut







### Toiset osaottelut







## Välierät
Vällieräparien arvonta suoritettiin 12. huhtikuuta 2013. Ensimmäiset osaottelut pelattiin 23. ja 24. huhtikuuta 2013. Toiset osaottelut pelattiin 30. huhtikuuta ja 1. toukokuuta 2013.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut



### Toiset osaottelut



## Loppuottelu
Loppuottelu pelattiin 25. toukokuuta 2013 Wembley Stadiumilla, Lontoossa.

## Lähteet
Fredrik Hynning

**Fredrik Hynning** (s. 15. toukokuuta 1983 Tukholma, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. Hänen vahvuuksiin kuuluu kahden suunnan pelaaminen, luistelu, intensitettii, hyökkäyspään pelaaminen, laukaus ja alivoimapelaaminen.

## Ura
### Seuraura
Hynning on Djurgårdens IF:n kasvatti. Hän siirtyi juniorina sittemmin AIK IF:ään, jossa Hynning teki Elitserien-debyyttinsä kaudella 2000–2001. Kaudella 2001–2002 hän voitti tehoilla 27+25=52 koko J20 SuperElitin pistepörssin. Hynning pelasi kauden aikana kaksi Elitserien-ottelua sekä kuusi ottelua lainalla Allsvenskanin Örebro HK:ssa.

Kaudeksi 2002–2003 AIK:n miesten joukkue putosi Allsvenskaniin. Hynning pelasi ensimmäisen kokonaisen kautensa miesten peleissä tehden 41 runkosarjaottelussa tehot 7+13=20 ja kymmenessä Kvalserien-ottelussa tehot 1+4=5. Kaudella 2003–2004 hän oli AIK:n paras maalintekijä ja toiseksi paras pistemies tehoilla 20+17=37. Joukkue eteni Kvalserieniin, mutta putosi seuraavaksi kaudeksi kuitenkin I-divisioonaan taloudellisista syistä. Hynningin ura jatkui kaudella 2004–2005 kuitenkin Elitserienissä ja Luleå HF:n riveissä. Hänen tulokaskautensa toi siellä 43 runkosarja- ja neljässä playoff-ottelussa yhdeksän syöttöpistettä. Kaudella 2005–2006 Hynning teki runkosarjassa 18 tehopistettä ja jakoi kolmella osumallaan kevään 2006 pudotuspeleissä Luulajan sisäisen maalipörssin voiton Ľuboš Bartečkon ja Vladimír Machuldan kanssa.

Kaudella 2006–2007 Hynning teki läpimurtonsa ja Elitserienin yhden kauden piste-ennätyksensä tehoilla 17+26=43. Kaudeksi 2007–2008 hän siirtyi kaksivuotisella sopimuksella Timrå IK:hon. Hynningin ensimmäisen sopimuskauden runkosarja meni kuitenkin pilalle loukkaantumisen takia. Kaudella 2008–2009 hän oli joukkueen kolmanneksi paras pistemies tehoilla 15+21=36. Hynning jakoi myös Elitserienin alivoimamaalipörssin voiton MODO Hockeyn Andreas Salomonssonin kanssa kahdella osumallaan. Helmikuussa 2009 hän teki kaksivuotisen jatkosopimuksen Timrån kanssa.

Hynning jakoi kaudella 2009–2010 Timrån sisäisen pistepörssin kolmannen sijan Magnus Pääjärvi-Svenssonin kanssa. Hän jakoi kahdella osumallaan Elitserienin alivoimamaalipörssin voiton neljän muun pelaajan kanssa. Kausi 2010–2011 Hynningillä päättyi kuitenkin nilkkavammaan jo 18 ottelun jälkeen marraskuussa 2010. Kaudeksi 2011–2012 hän siirtyi kaksivuotisella sopimuksella Skellefteå AIK:n riveihin. Hynning osoittautui kuitenkin pettymykseksi ja teki runkosarjassa vain neljä tehopistettä. Kevään 2012 pudotuspeleissä hän jäi tehopisteittä. Hynning voitti kauden päätteeksi Elitserien-hopeaa. Hän purki kauden jälkeen sopimuksensa Skellefteån kanssa ja palasi kaudeksi 2012–2013 kaksivuotisella sopimuksella AIK:hon.

### Maajoukkueura
Hynning pelasi alle 18-vuotiaiden MM-kilpailuissa vuonna 2001. Ruotsin A-maajoukkueessaa hän on pelannut lähinnä Euro Hockey Tour -tasolla yhteensä 11 ottelua tehden yhden syöttöpisteen.

## Tilastot

## Lähteet
*
*
*

### Viitteet
Gary Hooper

**Gary Hooper** (s. 26. tammikuuta 1988 Harlow, Englanti) on englantilainen jalkapalloilija. Hän edustaa uusiseelantilaista Wellington Phoenixia ja on pelipaikaltaan hyökkääjä. Hän on pelannut Skotlannin Valioliigassa Celticin ja Englannin Valioliigassa Norwich Cityn joukkueessa.

## Seurajoukkueura
Hooper aloitti uransa Tottenhamin junioreissa. Kun hänet oli vapautettu sopimuksestaan, hän kävi koeajalla useissa eri seuroissa. Lopulta Conference National tasolla pelannut Grays Athletic kirjoitti hänen kanssa sopimuksen. 

Kaksi vuotta myöhemmin hän siirtyi Mestaruussarjassa pelanneeseen Southendiin. Hooper ei vakiinnuttanut paikkaansa ja hän oli kahdesti lainasopimuksella muualla kunnes lopulta hänet laitettiin siirtolistalle. 

Vuonna 2008 Ykkösliigassa pelannut Scunthorpe United osti hänet 125 000 punnan siirtokorvauksella. Ensimmäisellä kaudellaan Scunthorpessa hän teki kaikissa peleissä yhteensä 30 maalia.

Hooper siirtyi skotlantilaiseen Celticiin vuonna 2010 englantilaisesta Scunthorpe Unitedista. Hänestä maksettiin 2,4 miljoonan punnan siirtokorvaus. Skotlannin Valioliigassa pelatessaan hän oli joka vuosi liigan johtavia maalintekijöitä onnistuen maalinteossa myös Mestareiden Liigassa kahdesti.

Useiden siirtohuhujen ja eri seurojen jättämien tarjousten jälkeen Hooper siirtyi Norwich Cityyn heinäkuussa 2013. Hän allekirjoitti kolmevuotisen sopimuksen, joka sisältää option yhden vuoden jatkosta.

Hooper siirtyi lainalle Sheffield Wednesdayhin lokakuussa 2015. Siirrosta tuli pysyvä siirtoikkunan auettua tammikuussa 2016. Lokakuussa 2019 hän siirtyi uusiseelantilaiseen Wellington Phoenixiin.

## Lähteet

## Aiheesta muualla
* Gary Hooperin esittely Celticin kotisivustolla
Reijo Kalmakurki

**Reijo Kalmakurki** (alk. **Lehtonen**; 5. joulukuuta 1945 Tampere – 5. marraskuuta 2012 Tampere) oli suomalainen vasemmistolainen opiskelijapoliitikko, joka kuului 1970-luvulla taistolaisen opiskelijaliikkeen johtajiin. Hän toimi Sosialistisen opiskelijaliiton (SOL) puheenjohtajana vuosina 1971–1975.

Kauppiasperheeseen syntynyt Lehtonen kirjoitti ylioppilaaksi Tampereen klassillisesta lyseosta ja opiskeli oikeustiedettä Helsingin yliopistossa. Aluksi hän oli mukana "Orgiastic Nalle Puh Cultivators" -nimisessä pienessä underground-ryhmässä ja samannimisessä yhtyeessä, mutta liittyi vuonna 1968 Suomen Kommunistiseen Puolueeseen (SKP). Lehtonen valittiin pian Akateemisen Sosialistiseuran puheenjohtajaksi ja hän oli perustamassa vankien oikeuksia ajavaa yhdistystä sekä Varusmiesliittoa. Hän toimi myös niin sanotuissa yllytysoikeudenkäynneissä aseistakieltäytymiseen yllyttäneen Erik Schüllerin asianajajana. Samoihin aikoihin Lehtonen otti sukunimekseen sukunsa vanhan nimen *Kalmakurki*.

Kalmakurki johti SOL:ia vuosina 1971–1975, jolloin järjestö oli keskeisessä asemassa taistolaisessa opiskelijaliikkeessä. Sen jäsenjärjestöt menestyivät hyvin ylioppilaskuntien edustajistovaaleissa ja Kalmakurki oli itse Helsingin yliopiston ylioppilaskunnan vaalien äänikuningas. Hän oli keskeinen henkilö prosessissa, jossa ASS ja SOL kasvoivat nopeasti ja suuntautuivat marxilaisuuteen sekä lisäsivät yhteistyötä Neuvostoliiton suuntaan. Jätettyään opiskelijapolitiikan Kalmakurki kävi Moskovan puoluekoulun ja siirtyi SKP:n keskuskomitean sihteeristöön, jossa hän pääasiassa vastasi puolueen valistustyöstä. Hän toimi myös Tiedonantaja-lehden *Teoria ja politiikka* -nimisen liitteen päätoimittajana ja osallistui Demokraattisen sivistysliiton perustamiseen.

1980-luvun lopulla Kalmakurki vetäytyi viettämään vaatimatonta elämää Hämeenkyrön Kyröskoskelle. Hän kouluttautui 1990-luvulla puistometsuriksi ja työskenteli Hämeenkyrön kunnalle. Hän säilytti edelleen vasemmistolaisen maailmankatsomuksensa. Kalmakurki kuoli keuhkosyöpään vuonna 2012.

## Lähteet
The Creeping Flesh

**The Creeping Flesh** on Freddie Francisin ohjaama brittiläinen kauhuelokuva vuodelta 1973. Elokuvan pääosissa ovat Christopher Lee, Peter Cushing ja Lorna Heilbron. Columbia Pictures toimi elokuvan tuottajana ja levittäjänä. 

Kauhuelokuvan käsikirjoitti Peter Spenceley ja Jonathan Rumbold ja tuotti Michael P. Redbourn. *The Creeping Flesh* sai ensi-iltansa kotimaassaan Isossa-Britanniassa vuonna 1973. Yhdysvalloissa elokuva sai ensi-illan New Yorkissa 12. helmikuuta 1973. *The Creeping Flesh* on julkaistu videolle ja DVD:lle.

*The Creeping Flesh* oli George Bensonin ja Harry Locken viimeinen elokuva. Ohjaaja Freddie Francis oli lyhyellä varoitusajalla ottanut *The Creeping Fleshin* tuotannon käsiinsä Don Sharpilta.

Elokuvalla on Rotten Tomatoes -sivustolla 80 prosentin "tuore"-arvosana viiden arvostelun perusteella.

## Juoni

Viktoriaaniaikainen tiedemies palaa Lontooseen paleontologisen luurankopussinsa kanssa, minkä hän oli löytänyt Papua-Uusi-Guineasta. Luut kuitenkin sisältävät pahoja voimia... Kun luut laitetaan säilöön veteen, liha palaa luiden päälle ja vapauttaa hirveän olennon tiedemiehen perheen ja ystävien keskuuteen.

## Näyttelijät

## Lähteet

## Aiheesta muualla
* 
* 
*
Abraham Cronhjort

**Abraham Cronhjort** (1634–1703) oli sotapäällikkö ja sai vapaaherran arvon 1696. Hän oli kotoisin Liivinmaalta. Hänet nimitettiin 1696 Hämeen-Uudenmaan läänin maaherraksi. Suuren Pohjan sodan sytyttyä hän sai vuonna 1700 niiden joukkojen päällikkyyden, joiden oli määrä suojella rajaa venäläisiä vastaan. Ensin hän voitti 1701 venäläiset mutta kärsi sitten tappioita, ja Inkerinmaa joutui venäläisille.

Hänen poikiaan olivat Hans Henning Cronhjort ja Carl Gustaf Cronhjort.

## Lähteet
Kunnallisneuvos

**Kunnallisneuvos** () on Suomessa tasavallan presidentin myöntämä arvonimi, joka myönnetään kunnalliselämässä ansioituneille henkilöille. Arvonimi kuuluu 7. ryhmään, ja siitä maksettavan veron määrä on joko .

Suomen suuriruhtinaskunnassa kunnallisneuvos oli vuoden 1880 virka-arvojärjestyksen kahdeksanteen luokkaan kuulunut arvonimi. Itsenäisessä Suomessa arvonimi myönnettiin ensimmäisen kerran vuonna 1919. Vuosina 1918–2013 kunnallisneuvoksen arvonimi on myönnetty 1134 henkilölle.&thinsp;

Kunnallisneuvoksen arvonimi on kolmanneksi yleisin arvonimi Suomessa. Joka vuosi nimitetään 10–20 uutta kunnallisneuvosta.

## Lähteet
Kangasvuoren rautatietunneli

**Kangasvuoren rautatietunneli** on rautatietunneli Jyväskylässä, noin kilometri rautatieasemalta pohjoiseen Jyväskylä–Äänekoski–Saarijärvi–Haapajärvi-rataosalla. Tunneli on valmistunut vuonna 1964, ja sen pituus on 2&nbsp;735 metriä. Se on Suomen neljänneksi pisin rautatietunneli.

Tunnelin rakentaminen aloitettiin vuonna 1960 rataosan perusparannuksen osana. Ennen tunnelin rakentamita rata kulki Jyväskylästä pohjoiseen Seppälänkankaan kautta. Louhintatyöt saatiin valmiiksi 1962 ja tunneli valmistui kokonaisuudessaan 1964. Suunnittelussa oli otettu huomioon sähköistyksen vaatima tila, ja se rakennettiin korkeammaksi. Valmistuessaan Kangasvuoren tunneli oli Suomen pisin liikennetunneli, mutta myöhemmin valmistuneet Lahdenvuoren tunneli (4&nbsp;293&nbsp;m, vuonna 1974) Orivesi–Jyväskylä-rataosalla, Vuosaaren satamaradan Savion tunneli (13,6&nbsp;km, vuonna 2008) ja Kehäradan tunneli (8,2&nbsp;km, vuonna 2015) ovat sitä pidempiä.

Kangasvuoren rautatietunneli perusparannettiin vuosina 2016–2017 rataosan sähköistyksen yhteydessä. Työ toteutettiin allianssimallina.

## Lähteet
Elsa Bruun

**Elsa Maria Bruun**, o. s. *Inberg* (13. maaliskuuta 1886 Kajaani – 14. helmikuuta 1976 Helsinki) oli suomalainen kirjastonhoitaja ja -johtaja. Hän oli Eduskunnan kirjaston ylikirjastonhoitaja vuosina 1949–1956.

Elsa Bruunin vanhemmat olivat piirilääkäri Karl Emil Inberg (1838–1895) ja Ida Theresia  Rosén. Hän pääsi ylioppilaaksi 1904 (Läroverket för gossar och flickor) ja opiskeli Helsingin yliopistossa valmistuen filosofian kandidaatiksi 1908 ja filosofian maisteriksi 1910. Hän opiskeli Englannissa London School of Economics and Political Sciencessa vuonna 1911. 

Bruun oli jo ennen yliopistosta valmistumistaan työskennellyt vuodesta 1908 lähtien Helsingin opiskelijakirjaston amanuenssina, jona hän toimi vuoteen 1918 saakka. Sen jälkeen hän siirtyi Eduskunnan kirjastoon, jossa toimi kirjastonhoitajana vuodet 1920–1948. Vuonna 1948 tehtiin lainmuutos, jolla Eduskunnan kirjasto palautettiin valtioneuvoston kanslian alaisuudesta eduskunnan hallintaan, ja tuolloin tuli avoimeksi kirjaston ylikirjastonhoitajan virka. Virkaan pyrki Bruunin ohella kolme muuta hakijaa, mutta kukaan heistä ei täyttänyt pätevyysvaatimuksia. Kun virka julistettiin uudelleen avoimeksi täsmennetyin vaatimuksin, valituksi tuli Bruun. Hän johti kirjastoa seuraavien kahdeksan vuoden ajan, kunnes jäi eläkkeelle vuonna 1956.

Sotavuosina Elsa Bruun keskittyi lasten siirtoon sodan jaloista Ruotsiin. Jatkosodan alettua perustettiin syyskuussa 1941 sosiaaliministeriön lastensiirtokomitea Elsa Brun toimi komitean toiminnanjohtajana ja toimistopäällikönä.

Bruun oli myös Helsingin kaupunginvaltuutettuna vuodet 1946–1956. Hänelle myönnettiin professorin arvonimi vuonna 1956.

Elsa Bruun oli naimisissa vuodesta 1919 toimistopäällikkö Otto Bruunin (k. 1969) kanssa.

## Lähteet
* Uppslagsverket Finland
* Kirjaston johtajat. Eduskunnan kirjasto 
* Neljä tarinaa. Eduskunnan kirjaston esittely – Kirjaston historia

### Viitteet
Hanna Ušenina

**Hanna Jurijivna Ušenina** (; s. 30. elokuuta 1985) on ukrainalainen shakin suurmestari, joka voitti shakin naisten maailmanmestaruuden joulukuussa 2012. Ušenina menetti mestaruuden ottelussa Hou Yifanille syyskuussa 2013.

## Lähteet

## Aiheesta muualla

* 
* 
* Ušeninan kotisivut
Polttokenttäkalmisto

**Polttokenttäkalmisto** tai **tasaisen maan polttokalmisto** on Suomesta ja Virosta tavattava rautakautinen hautaustyyppi. Polttokenttäkalmistot olivat Virossa käytössä 300-luvulta 1200-luvulle. Suomessa hautastapa on ollut käytössä nuoremmalta roomalaisajalta ristiretkiajalle, mutta se yleistyi erityisesti 600–700-luvulla, niin sanottuna merovingiaikana. Kalmistossa tuhkatut vainajien ja hauta-antimien jäännökset on ripoteltu luonnollisten kivien väliin sekaisin muiden hautausten kanssa. Kiviä on myös saatettu kasata hautausten päälle. 

Virossa polttokenttäkalmistoja muistuttavat hyvin läheisesti samanaikaiset hautaröykkiöt, jotka koostuvat epäsäännöllisen kokoisista yhteen kerrokseen kasatuista kivistä. Hautausmuoto on Itämeren piirissä tyypillinen nimenomaan Suomessa, missä se esiintyy pääasiallisena hautausmuotona koko myöhäisrautakauden. Yhteistä polttokenttäkalmistoissa on, etteivät ne juuri näy maan pinnalle. Ne kätkevät myös useiden vainajien toisiinsa sekoittuneita jäännöksiä, ja niitä onkin pidetty ennen kaikkea sukuhautoina. Sekä Virossa että Suomessa polttokenttäkalmistoista löytyy toisinaan myös palamatonta ihmisluuta. Virossa on tulkittu, että polttokenttäkalmistojen kiveykset voisivat yksinkertaisesti olla jälkiä hautarovioista, jotka kokeellisen arkeologian perusteella palavat paremmin ollessaan kivipohjalla. Näin ollen polttokenttäkalmistokiveykset olisivat seurausta hyvin pitkään jatkuneesta hautausperinteestä.

Tunnettuja polttokenttäkalmistoja ovat esimerkiksi Laitilan Kodjalan Vainionmäki, Kaarinan Ristimäki ja Hämeenlinnan Imatran Voiman kalmisto.

## Kuvia

Tiedosto:Ristimäki, brandgravfält.jpg|Ristimäki


## Katso myös
* Hautakumpu
* Röykkiöhauta
* Polttovenehautaus

## Lähteet
*
*
*

### Viitteet
The Salamander

**The Salamander** (myös *Morris West's The Salamander*) on Peter Zinnerin ohjaama poliittinen trilleri vuodelta 1981. Trillerin pääosissa ovat Franco Nero, Anthony Quinn, Sybil Danning, Christopher Lee ja Claudia Cardinale. *The Salamander* on ohjaaja Zinnerin ainoa ohjaustyö.

*The Salamander* pohjautuu Morris L. Westin samannimiseen romaaniin, jonka pohjalta Robert Katz laati käsikirjoituksen. Tuottajina toimivat Erwin C. Dietrich, Paul Maslansky ja Renzo Rossellini. Jerry Goldsmith vastasi elokuvan musiikista. Elokuva sijoittuu Italiaan.

*The Salamander* sai ensi-iltansa Isossa-Britanniassa vuonna 1981. Yhdysvalloissa elokuva sai ensi-illan 23. toukokuuta vuonna 1983. Suomessa elokuva julkaistiin suoraan videolle vuonna 1989. Elokuva on julkaistu myös DVD:lle.

*The Salamander* voitti kaksi Laceno d'Oro -palkintoa Avellino Neorealismin elokuvajuhlilla parhaasta elokuvasta (Peter Zinner) ja parhaasta käsikirjoituksesta (Robert Katz).

## Näyttelijät

## Lähteet

## Aiheesta muualla
* 
* 
*
Mahō shōjo Madoka Magica

**Mahō shōjo Madoka Magica** () on japanilainen, Shaftin tuottama 12-osainen animaatiosarja, jonka on ohjannut Akiyuki Shinbō ja käsikirjoittanut Gen Urobuchi. Sarjan pohjalta on luotu mediafranchise, johon kuuluu kolme elokuvaa sekä joukko sarjakuvia ja pelejä. Sarjakuvista kolmanteen elokuvaan pohjautuva *Hangyaku no monogatari* on julkaistu suomeksi nimellä *[[Puella Magi Madoka Magica the Movie: Rebellion]]*.

## Juoni

Sarjan tapahtumat sijoittuvat kuvitteelliseen Mitakiharan kaupunkiin. Sarjan päähenkilö on 14-vuotias koulutyttö Madoka Kaname. Madoka ja tämän ystävä Sayaka Miki kohtaavat noidiksi kutsuttuja hirviöitä vastaan taistelevan Mamin ja kissamaisen Kyubeyn, joka tarjoaa tytöille maagisia voimia noitien vastustamiseen vastineeksi kanssaan tehdystä sopimuksesta. Kyubey kutsuu tällaisten voimien vastaanottajia taikatytöiksi. Homura Akemi, Madokan luokalle juuri siirtynyt tyttö, kuitenkin varoittaa Madokaa taikatytöksi ryhtymisestä ja yrittää parhaansa mukaan estää Madokaa ottamasta taikavoimia vastaan. Mami kertoo Madokalle ja Sayakalle tytöille tarjotuista taikavoimista noitien muodostamasta uhasta. Tytöt joutuvat ratkaisemaan luottaakko Homuraan vai Kyubeyhin. 

## Hahmot
* *Madoka Kaname* (ääni: Aoi Yūki) on sarjan päähenkilö. Madoka on 14-vuotias tyttö, jonka parhaita ystäviä ovat Sayaka Miki ja Hitomi Shizuki. Madoka on luonteeltaan kiltti ja haluaa vain ystäviensä parasta.
* *Sayaka Miki* (Eri Kitamura) on Madokan ystävä, jolle Kyubey tarjoaa taikavoimia kuten Madokallekin. Sayaka on iloinen, mutta myös hivenen äkkipikainen.
* *Homura Akemi* (Chiwa Saitō) on salaperäinen tyttö, joka siirtyy sarjan alussa Madokan luokalle. Homura on kylmä ja hiljainen, mutta hänellä on vahva halu suojella Madokaa.
* *Mami Tomoe* (Kaori Mizuhashi) on taikavoimin noitia vastaan taisteleva tyttö, johon Madoka ja Sayaka sarjan alussa tutustuvat. Mami asuu yksin, sillä hänen muut perheenjäsenensä ovat kuolleet auto-onnettomuudessa.
* *Kyōko Sakura* (Ai Nonaka) on sarjan alussa melko ilkeähkö, mutta oikeasti (Kyōko Sakura):lla on surullisia muistoja lapsuudestaan. Sarjassa Kyōkosta ja (Sayaka Miki):stä tulee parhaat ystävät.
* *Kyubey* (Emiri Katō) on kissamainen avaruusolio, joka toteuttaa tyttöjen toiveita vastineeksi näiden sielusta. Kyubeyn kanssa sopimuksen tekevät tytöt joutuvat ryhtymään taikatytöiksi. Kyubey ei kykene ymmärtämään ihmistunteita.
* *Kyōsuke Kamijō* (Seiko Yoshida) on sivuhahmo, johon Sayaka ja hänen luokkatoverinsa Hitomi ovat ihastuneita. Kyōsuke harrastaa viulunsoittoa, mutta ei kykene soittamaan vammautuneen kätensä takia.

## Lähteet
Marjo Bruun

**Marjo-Riitta Sylvia Bruun** (o.s. *Peltonen*, s. 2. heinäkuuta 1956 Helsinki) on suomalainen agronomi ja Tilastokeskuksen entinen pääjohtaja (2012–2021).

Bruun valmistui agronomiksi vuonna 1988 Helsingin yliopistosta pääaineenaan maatalouspolitiikka. Vuosina 2000–2001 hän työskenteli Tieturi Oy:n projektipäällikkönä ja 2001–2003 konsultointijohtajana. Bruun oli maa- ja metsätalousministeriön Tietopalvelukeskuksen (Tike) tuotantopäällikkö 2003–2006, tilastoryhmän johtaja 2006–2007 ja keskuksen ylijohtaja 2007–2012.

Maaliskuussa 2012 kuntaministeri Henna Virkkunen (kok.) esitti Bruunia Tilastokeskuksen uudeksi pääjohtajaksi eläkkeelle jääneen Heli Jeskanen-Sundströmin seuraajaksi. Valtioneuvosto nimitti hänet virkaan seitsemän vuoden määräajaksi 1. toukokuuta 2012 alkaen. Hänet nimitettiin jatkokaudelle kesällä 2019. Bruun jäi virasta eläkkeelle tammikuussa 2021.

Bruun oli Tietotekniikan liiton hallituksen jäsen 2011–2012. Hän on ollut vuodesta 2012 Conference of European Statisticiansin (CES) hallituksen jäsen ja vuodesta 2013 Eurostat Partnership Groupin hallituksen sekä VATT:n neuvottelukunnan jäsen.

## Lähteet

## Aiheesta muualla
La chute des aigles

**La chute des aigles** (kansainvälinen nimike *Fall of the Eagles*) on vuonna 1989 julkaistu Jesús Francon ohjaama ja käsikirjoittama ranskalais-belgialainen sota-/draamaelokuva, jonka pääosissa ovat Mark Hamill, Ramon Estevez ja Christopher Lee.

*La chute des aigles* sijoittuu toisen maailmansodan pyörteisiin Saksassa, missä kaksi nuorta miestä – toinen kiihkeä natsi ja toinen salainen anti-natsi – ovat rakastuneet samaan naiseen, joka on varakkaan pankkiirin tytär.

*La chute des aigles* sai ensi-iltansa 18. toukokuuta 1989 Ranskassa.

## Näyttelijät

## Aiheesta muualla
*
Nazaré

**Nazaré** on Portugalin rantakaupunki. Se sijaitsee Leirian piirissä Centron hallintoalueella maan keskiosassa. Nazarén kunnan pinta-ala on noin 82 neliökilometriä ja väkiluku 15&nbsp;856 (vuonna 2024). Kunnan väestötiheys on siten 193 asukasta neliökilometrillä.

Nazarén kaupunki koostuu kolmesta osasta: *Praia* (ranta-alue), *Sítio* (90 metriä korkealla kukkulalla oleva vanha kylä) ja *Pederneira* (vuoren laella oleva kalastajakylä). Jyrkkä nousu Praiasta Sítioon voidaan kulkea köysiradan avulla. Nazarén kunnan pormestari on Manuel Sequeira. Kunnan juhlapäivä on 8. syyskuuta.

Kaupungin lähelle pääsee junalla Oeste-rataa pitkin, mutta lähin asema Valado on noin viiden kilometrin päässä Nazarésta. 


Nazaré .jpg | Näkymä Sítiosta Praiaan
Elevador da Nazaré cruzamento.jpg | Nousu Sítioon köysiradalla
Sitio cliff at Nazare Portugal.JPG | Sítion näköalapaikka


## Lähteet

## Aiheesta muualla

*Kunnan internetsivut
Le boucher, la star et l'orpheline

**Le boucher, la star et l'orpheline** (kansainvälinen nimike *The Butcher, the Star and the Orphan*) on vuonna 1975 julkaistu Jérôme Savaryn ohjaama ranskalainen komediaelokuva, jonka pääosissa ovat Gérard Croce, Valérie Kling, Rosa Fumetto ja Elisabeth Mortensen. Sivuosissa ovat muun muassa Christopher Lee, Micheline Presle, Delphine Seyrig ja Michel Simon.

Elokuvan käsikirjoittajina toimivat Jean Bach, Jérôme Savary ja Roland Topor ja tuottajana Christian Geray-Bellile. *Le boucher, la star et l'orpheline* sai ensi-iltansa Ranskassa 19. helmikuuta vuonna 1975.

## Näyttelijät

## Aiheesta muualla
* 
*